་དང་གོས་དར་ལ་སོགས་པའི། །སྤྱན་གཟིགས་སྣ་ཚོགས་བཤམས་ཤིང་
1 ཞོལ། ཤོག ༥ ན ༣། གཙང་། ཤོག ༤ བ ༣ ངར་བཏགས་ཕྱེ་མ་
2 ཞོལ། ཤོག ༥ ན ༦ ཁྲབ་རྨག་གྲི་དང་

104 མཁས་གྲུབ་རྗེའི་གསུང་འབུམ་མ།
སྤྲུལ་པ་འདིས། །ལྷ་ཆེན་ནག་པོ་གདོང་བཞིའི་ཐུགས་དམ་བསྐང༌། །ཧཱུཾ་དེ་ལྟར་ཕྱི་ནང་མཐུན་པའི་
དམ་རྫས་ཀྱིས། །ཡབ་ཡུམ་འཁོར་བཅས་ཐུགས་དམ་བསྐང་བྱས་ཏེ། །འཕྲིན་ལས་རྣམ་བཞིའི་
དངོས་གྲུབ་སྩོལ་བའི་ཕྱིར། །གཞན་ཡང་དགྱེས་པའི་དམ་རྫས་འབུལ་བ་ནི། །གྲི་ལྕགས་སོལ་ཆེན་
མེ་ཡི་བཞུས་ལས་བྱུང༌། །དུག་ཁྲག་ངར་བླུད་ལོགས་ལ་སྔགས་བཀོད་པའི། །སྲོག་གཅོད་རྡོ་རྗེ་གྲི་
གུག་རབ་འབར་བ། །ཁོག་པ་འབྱེད་པའི་ལས་ལ་བརྔམས་པ་འདི། །རྡོ་རྗེ་ནག་པོ་ཞལ་བཞིའི་ཕྱག་
ཏུ་འབུལ། །བཞེས་ནས་བསྟན་པ་བཤིག་པའི་དགྲ་བགེགས་དང༌། །བདག་ལ་སྡང་བའི་དགྲ་དང་
བགེགས་ཀྱི་བྲང༌། །གཤགས་ནས་སྲོག་རྩ་གཅོད་པའི་འཕྲིན་ལས་མཛོད། །གྲི་ལྕགས་སོལ་ཆེན་
མེ་ཡི་བཞུས་ལས་བྱུང༌། །དུག་ཁྲག་ངར་བླུད་ལོགས་ལ་སྔགས་བཀོད་པའི། །བདུད་འཇོམས་རལ་
གྲི་རྣོ་དང་ངར་ལྡན་པ། །མགོ་བོ་གཅོད་པའི་ལས་ལ་རྔམ་པ་འདི། །ལྷ་མཆོག་མཧཱ་ཀཱ་ལའི་ཕྱག་ཏུ་
འབུལ། །བཞེས་ནས་བསྟན་པ་བཤིག་པའི་དགྲ་བགེགས་དང༌། །བདག་ལ་སྡང་བའི་དགྲ་དང་
བགེགས་རྣམས་ཀྱི། །མགོ་བོ་བྲེགས་ནས་སྒྲོལ་བའི་འཕྲིན་ལས་མཛོད། །གྲི་ལྕགས་སོལ་ཆེན་མེ་
ཡི་བཞུས་ལས་བྱུང༌། །དུག་ཁྲག་ངར་བླུད་ལོགས་ལ་སྔགས་བཀོད་པའི། །འཇིགས་རུང་རྩེ་གསུམ་
རབ་འབར་སྟོབས་དང་ལྡན །གནད་གསུམ་བསྣུན་ཏེ་གསོད་ལ་རྔམ་པ་འདི། །ལྷ་ཆེན་ནག་པོ་
གདོང་བཞིའི་ཕྱག་ཏུ་འབུལ། །བཞེས་ནས་བསྟན་པ་བཤིག་པའི་དགྲ་བགེགས་དང༌། །བདག་ལ་
སྡང་བའི་དགྲ་དང་བགེགས་རྣམས་ཀྱི། །གནས་གསུམ་བསྣུན་ཏེ་སྒྲོལ་བའི་འཕྲིན་ལས་མཛོད། །གྲི་
ལྕགས་སོལ་ཆེན་མེ་ཡི་བཞུས་ལས་བྱུང༌། །དུག་ཁྲག་ངར་བླུད་ལོགས་ལ་སྔགས་བཀོད་པའི། །རྡོ་
རྗེའི་མདུང་ཐུང་ཤུགས་དྲག་ངར་དང་ལྡན། །སྙིང་ལ་གཟིར་ནས་གསོད་ལ་རྔམ་པ་འདི། །ཞིང་སྐྱོང་
གཟི་ལྡན་དབང་ཕྱུག་ཕྱག་ཏུ་འབུལ། །བཞེས་ནས་བསྟན་པ་བཤིག་པའི་དགྲ་བགེགས་
དང༌། །བདག་ལ་སྡང་བའི་དགྲ་བགེགས་རྣམས་ཀྱི་སྙིང༌། །དཀར་ནག་མཚམས་སུ་གཟིར་བའི་
འཕྲིན་ལས་མཛོད། །དམ་ཉམས་དགྲ་བགེགས་བསྒྲལ་བའི་ཐོད་རློན་དུ། །དགྲ་བགེགས་སྙིང་དང་
སྙིང་ཁྲག་དྲོན་མོ་དང༌། །གློ་མཆིན་ལ་སོགས་ཤ་ཁྲག་གིས་བཀང་ནས། །ལྷ་མཆོག་མཧཱ་ཀཱ་ལའི་
ཕྱག་ཏུ་འབུལ། །དགྱེས་བཞིན་བཞེས་ནས་བསྟན་པའི་དགྲ་བོ་དང༌། །བདག་ལ་སྡང་བའི་དགྲ་
བགེགས་དམ་ཉམས་རྣམས། །དྲག་པོའི་ལས་ཀྱིས་མྱུར་དུ་ཚར་བཅད་ནས། །ཤ་ཁྲག་ཞལ་དུ་

ནག་པོ་ཞལ་བཞི་པའི་བསྐང་གསོ། 105
གསོལ་བའི་འཕྲིན་ལས་མཛོད། །མྱོས་བྱེད་མ་ལུས་སྟོང་གི་བཅུད་བསྡུས་པ། །རྨད་བྱུང་དགྱེས་པ་
བསྐྱེད་པའི་བཏུང་བ་ཡིས། །ལེགས་པར་བཀང་བའི་རིན་ཆེན་བུམ་པ་འདི། །ལྷ་ཆེན་དྲག་པོ་གདོང་
བཞིའི་ཕྱག་ཏུ་འབུལ། །བཞེས་ནས་བདག་གི་དབུལ་འཕོངས་འགྲོ་རྣམས་ལ། །ཡིད་ལ་ཅི་འདོད་
ལོངས་སྤྱོད་བྱིན་པ་ཡིས། །སྦྱིན་པའི་ཕར་ཕྱིན་ཡོངས་སུ་རྫོགས་བྱའི་ཕྱིར། །ཕུན་ཚོགས་དཔལ་
འབྱོར་རྒྱས་པའི་འཕྲིན་ལས་མཛོད། །དམ་ཉམས་དགྲ་བགེགས་བསྒྲལ་བའི་རུས་པ་ལས། །བྱུང་
བའི་དུང་ཆེན་ཕྲེང་བ་མཛེས་པ་ནི། །ཁྲག་ཞག་ལྷ་བའི་རྒྱུན་ལྡན་གསར་པ་འདི། །དྲག་པོ་གཟི་ལྡན་
དབང་ཕྱུག་ཕྱག་ཏུ་འབུལ། །བཞེས་ནས་བདག་གི་ཕུན་ཚོགས་ཐམས་ཅད་ལ། །བསམ་སྦྱོར་ངན་
པའི་དགྲ་བགེགས་གང་ཡིན་རྣམས། །རྩིས་ལ་བཏབ་ནས་དེ་དག་མ་ལུས་པ། །མངོན་སྤྱོད་ལས་
ཀྱིས་ཞི་བའི་འཕྲིན་ལས་མཛོད། །དགྲ་བགེགས་བསྒྲལ་བའི་རྐང་ལས་བྱུང་བ་ཡི། །གླིང་བུ་སྒྲ་ལྡན་
ཕྱོགས་བཅུར་སྒྲོག་པ་འདི། །ཕྱི་ནང་མཁའ་འགྲོའི་ཚོགས་རྣམས་འབོད་པ་འདི། །བྲམ་ཟེའི་
གཟུགས་ཅན་དཔའ་བོའི་ཕྱག་ཏུ་འབུལ། །བཞེས་ནས་དཔའ་བོ་མཁའ་འགྲོའི་ཚོགས་རྣམས་
དང༌། །སྲིད་ཞིའི་འགྲོ་བ་རྣམས་ལ་དེ་དག་གི །དཔལ་འབྱོར་ལོངས་སྤྱོད་ཕུན་ཚོགས་མ་ལུས་
པ། །ཐམས་ཅད་དབང་དུ་བསྡུད་པའི་འཕྲིན་ལས་མཛོད། །ཧཱུཾ་རྡོ་རྗེ་ནག་པོ་དཔལ་ལྡན་ཞལ་བཞི་
པ། །ཡབ་ཡུམ་འཁོར་དང་བཅས་པ་ཁྱེད་རྣམས་ལ། །རྡོ་རྗེ་འཆང་ཆེན་འཕགས་པ་ཀླུ་སྒྲུབ་
དང༌། །བ་ལིཾ་ཏ་པ་སངས་རྒྱས་ཡེ་ཤེས་ཞབས། །མར་མེ་མཛད་དཔལ་བཟང་པོ་དཔལ་སྡེ་པ། །བི་
མ་གུཔྟ་རིན་ཆེན་རྡོ་རྗེ་དང༌། །རིན་ཆེན་གྲགས་དང་རི་སུལ་རྣལ་འབྱོར་མ། །གཉན་ལོ་དར་མ་
གྲགས་དང་ཁ་འུ་པ། །ས་ཆེན་ཀུན་སྙིང་རྗེ་བཙུན་བསོད་ནམས་རྩེ། །རྫེ་བཙུན་གྲགས་རྒྱལ་ཆོས་རྗེ་
ས་པཎ་དང༌། །ཆོས་རྒྱལ་འཕགས་པ་གྲུབ་ཆེན་དཀོན་མཆོག་དཔལ། །ན་བཟའ་བྲག་ཕུག་པ་དང་
ཆོས་ཀྱི་རྗེ། །བསོད་ནམས་རྒྱལ་མཚན་ཆོས་རྗེ་གཟུངས་ཀྱི་དཔལ། །ཆོས་རྗེ་དགེ་བཟང་མཁས་
གྲུབ་ཆོས་རྗེ་སོགས། །བརྒྱུད་པའི་བླ་མ་རྡོ་རྗེ་འཆང་རྣམས་དང༌། །དངོས་གྲུབ་ཀུན་གྱི་འབྱུང་
གནས་ཡིད་བཞིན་ནོར། །རྩ་བའི་བླ་མ་སྐུ་བཞིའི་དབང་ཕྱུག་གིས། །དམ་ཚིག་རྡོ་རྗེ་སྤྱི་བོར་བཞག་
1 ཞོལ། ཤོག ༦ བ ༡ ཁྲག་ཞག་སྦགས་བའི་
2 ཞོལ། ཤོག ༦ བ ༢ སྒྲོག་པ་ཡིས༎

106 མཁས་གྲུབ་རྗེའི་གསུང་འབུམ་མ།
ནས་ཀྱང་། །རྡོ་རྗེ་གསང་བའི་དམ་ཚིག་རྣ་བར་བསྒྲགས། །དམ་ཚིག་མནའ་ཆུ་ལྕེ་ལ་བཞག་ནས་
ཀྱང༌། །སྔོན་གྱི་ཁས་བླངས་དམ་བཅའ་མ་གཡེལ་བར། །སངས་རྒྱས་བསྟན་པ་གཉན་པོ་ཁྱོད་ཀྱིས་
སྲུངས། །དཀོན་མཆོག་དབུ་འཕངས་གཉན་པོ་ཁྱོད་ཀྱིས་བསྟོད། །བསྟན་པའི་དགྲ་བགེགས་མ་
ལུས་ཁྱོད་ཀྱིས་སྒྲོལ། །རྣལ་འབྱོར་དམ་ཚིག་ལྡན་པའི་གྲོགས་མཛོད་ལ། །བསམས་པའི་དོན་
རྣམས་ཡིད་བཞིན་སྒྲུབས་ཤིག་ཅེས། །བཀའ་ལ་བཏགས་པ་ཡིན་ནོ་བཀའ་བཞིན་སྒྲུབས། །དམ་ལ་
བཏགས་པ་ཡིན་ནོ་དམ་ཚིག་སྲུངས། །ལྷ་ཁྱོད་བསྟན་པའི་ཚེ་ན་རྒྱང་མ་རིང༌། །བདག་གིས་བོས་
པའི་ཚེ་ན་སྙན་མ་སྲ། །གཡབ་པའི་ཚེ་ན་ཁྱོད་ཀྱིས་སྤྱན་མ་རྟུལ། །དགྲ་ལ་རྦད་པའི་ཚེ་ན་བང་མ་
བུལ། །སྟོབས་ལྡན་བསྔགས་པའི་ཚེ་ན་མཐུ་མ་ཆུང་། །གསང་སྔགས་སྒྲུབ་པའི་ཚེ་ན་སྙིང་མ་
རིང༌། །བླ་མ་ལྟར་དུ་བསྟེན་ནོ་བྱིན་གྱིས་རློབས། །ཡི་དམ་ལྟར་དུ་བསྟེན་ནོ་དངོས་གྲུབ་
སྩོལ། །མཁའ་འགྲོ་ལྟར་དུ་བསྟེན་ནོ་དམ་ཚིག་སྲུངས། །ཆོས་སྐྱོང་ལྟར་དུ་བསྟེན་ནོ་འཕྲིན་ལས་
སྒྲུབས། །ཡབ་ཅིག་ཕ་ལྟར་བསྟེན་ནོ་རིགས་མ་ངན། །དྲིན་ཅན་མ་ལྟར་བསྟན་ནོ་སྙིང་མ་
རིང༌། །སྲས་གཅིག་བུ་ལྟར་བསྟེན་ནོ་རྒྱུད་མ་ཞན། །བརྩེ་བའི་སྲིང་ལྟར་བསྟེན་ནོ་གདུང་མ་
ཆུང༌། །འཕྲོད་པའི་སྤུན་ལྟར་བསྟེན་ནོ་ཁྲེལ་མ་ཞན། །འགྲོགས་པའི་གྲོགས་ལྟར་བསྟེན་ནོ་གཞུང་
མ་ངན། །རྗེ་དཔོན་ལྟར་དུ་བསྟེན་ནོ་སྐྱབས་མ་ཞན། །བྲན་གཡོག་ལྟར་དུ་བསྟེན་ནོ་ལས་མ་
ཞན། །གཙང་ཞིང་གཙང་ལ་མ་ཉམས་མཐུན་པའི་རྫས། །དངོས་སམ་ཡིད་ཀྱིས་སྤྲུལ་པའི་མཆོད་
པའི་སྤྲིན། །རྡོ་རྗེ་ནག་པོ་ཞལ་བཞི་ཡབ་ཡུམ་རྣམས། །དགྱེས་པ་བསྐྱེད་པའི་དམ་རྫས་རྒྱ་མཚོ་
འདིས། །དོ་ནུབ་འཁོར་དང་བཅས་པའི་ཐུགས་དམ་བསྐང༌། །ཉམས་ཆགས་ཅི་མཆིས་མ་ལུས་
བཤགས་པར་བགྱི། །སྔར་བཅོལ་ལེགས་པའི་གཏང་རག་གཉན་པོ་གཏོང༌། །ད་འཚོལ་ལས་
རྣམས་ལེགས་པའི་རྟེན་དུ་འབུལ། །རྣལ་འབྱོར་བདག་ཅག་འཁོར་དང་བཅས་པ་རྣམས། །དེང་ནས་
བརྩམས་ཏེ་བྱང་ཆུབ་མ་ཐོབ་པར། །རྡོ་རྗེ་ནག་པོ་འཁོར་བཅས་ཁྱེད་རྣམས་ལ། །བཅོལ་ལོ་ལྟོས་སོ་
རེ་བ་འབྲས་ལྡན་མཛོད། །ཚེ་རབས་ཀུན་ཏུ་བྱང་ཆུབ་སྒྲུབ་པ་ཡི། །མཐུན་རྐྱེན་ཚེ་དང་གནས་དང་
གྲོགས་དང་ནི། །ལོངས་སྤྱོད་ལ་སོགས་ཇི་ལྟར་འདོད་པ་རྣམས། །འབད་མེད་ལྷུན་གྱིས་གྲུབ་པར་
མཛད་དུ་གསོལ། །འགལ་རྐྱེན་བདག་གི་ལུས་ངག་ཡིད་གསུམ་ལ། །གནོད་ཅིང་འཚེ་བའི་གདོན་

ནག་པོ་ཞལ་བཞི་པའི་བསྐང་གསོ། 107
བགེགས་འབྱུང་པོའི་ཚོགས། །མི་དང་མི་མ་ཡིན་པའི་དགྲ་བགེགས་དང༌། །གདུག་ཅིང་སྡང་
སེམས་ལྡན་པའི་དགྲ་བགེགས་རྣམས། །སྐད་ཅིག་ཙམ་ཡང་ཡལ་བར་མ་བཞག་པར། །ཡབ་ཡུམ་
འཁོར་དང་བཅས་པ་ཁྱེད་རྣམས་ཀྱིས། །སྙིང་ཁྲག་འཐུང་ལ་མྱུར་དུ་རླག་པར་མཛོད། །ཐེབ་གདུང་
དྲག་པོས་ཐུགས་དམ་བསྐང་ཞིང་འཕྲིན་ལས་བཅོལ་བར་བྱའོ༎
ལེགས་པར་བཤད་པ་འདོད་དགུའི་ཆར་འབེབས་ཤིང༌། །འཕྲིན་ལས་བསྐུལ་ཚིག་ནམ་
མཁའི་རྔ་ཆེན་སྒྲོག །དམ་ཚིག་གཉེར་བ་གློག་གི་ཕྲེང་བ་ཡིས། །མཛེས་པའི་ཆུ་འཛིན་སྔོན་མེད་
ཁོ་བོས་སྤྲུལ། །གང་ཞིག་འདི་ལ་མངོན་དགའི་རྨ་བྱ་རྣམས། །ལེགས་བཤད་ཆར་གྱིས་བསྐྲུན་ལས་
འཁྲུངས་པ་ཡི། །ཚིག་གི་ཨུཏྤལ་ཕྲེང་བ་སྤེལ་ལེགས་འདི། །ཕྲག་དོག་སྤངས་པའི་མཆུ་ཡིས་གུས་
བཟུང་ལ། །ལག་གཉིས་གཤོག་རྐྱང་དགའ་བའི་གླུ་ལེན་ཅིང་། །དབེན་པའི་གནས་སུ་འཇོ་སྒེག་
གར་བྱོས་ཤིག །ཅེས་དཔལ་རྡོ་རྗེ་ནག་པོ་ཆེན་པོ་ཞལ་བཞི་པ་ཡབ་ཡུམ་གྱི་ཐུགས་དམ་བསྐང་ཞིང་འཕྲིན་ལས་བསྐུལ་
བའི་ཆོ་ག་རྒྱས་པ་དངོས་གྲུབ་ཀྱི་ཆར་འབེབས་ཞེས་བྱ་བ་འདི་ནི། དཔལ་རྡོ་རྗེ་ནག་པོ་ཆེན་པོ་ཡབ་ཡུམ་ལ་མི་ཕྱེད་པའི་
དད་པ་དང་ལྡན་པའི་སྒོ་ནས་གསོལ་བ་ཡུན་རིང་དུ་བཏབ་པའི་ཚེ། འབྲོག་རི་བོ་དགེ་ལྡན་རྣམ་པར་རྒྱལ་བའི་གླིང་དུ་རྡོ་རྗེ་
འཛིན་པ་དགེ་ལེགས་དཔལ་བཟང་པོས་སྦྱར་བ་འདིས་ཀྱང་རྒྱལ་བའི་བསྟན་པ་དར་ཞིང་རྒྱས་ལ་བར་དུ་གཅོད་པའི་བདུད་
ཐམས་ཅད་ལས་ཐར་པར་གྱུར་ཅིག ། །།
༈ རྒྱལ་པོ་ཆེན་པོ་ངལ་བསོས་པོའི་བསྟོད་པ་བཞུགས། ༄༅། །ཕྱོགས་སྐྱོང་བའི་རྒྱལ་པོ་ཆེན་པོ་
རྣམ་ཐོས་ཀྱི་སྲས་ལ་བསྟོད་པ། དངོས་གྲུབ་ཀྱི་ཆར་འབེབས་ཞེས་བྱ་བ། བྱང་ཆུབ་སེམས་དཔའ་
རིན་ཆེན་མང་ལ་ཕྱག་འཚལ་ལོ། །རིན་ཆེན་མང་སྤྲུལ་རྒྱལ་ཆེན་རྣམ་ཐོས་སྲས། །སྐུ་མདོག་
གསེར་གྱི་ལྷུན་པོ་ལྟ་བུར་བརྗིད། །རབ་ཏུ་མཛེས་པའི་ནོར་བུ་འབར་བས་བརྒྱན། །འགྲོ་བའི་དབུལ་
བ་སེལ་ལ་ཕྱག་འཚལ་ལོ། །ངལ་བསོས་ཆེན་པོ་ཞལ་གཅིག་ཕྱག་གཉིས་པ། །ཕྱག་གཡས་རིན་
པོ་ཆེ་ཡི་རྒྱལ་མཚན་ལ། །གཡོན་པ་གཏེར་གྱི་ནེའུ་ལེ་རབ་ཏུ་འཛིན། །འདོད་དགུའི་ཆར་འབེབས་
ཁྱོད་ལ་ཕྱག་འཚལ་ལོ། །ཕྲག་གོང་གཡས་གཡོན་ཉི་ཟླས་བརྒྱན་པ་ལ། །ཉི་མ་འབུམ་ལས་ལྷག་
པའི་གཟི་བརྗིད་ཅན། །ཁྱད་པར་ནམ་མཁའ་མཛོད་ལ་མངའ་བརྙེས་པའི། །ཁམས་གསུམ་དབང་དུ་
བསྡུད་ལ་ཕྱག་འཚལ་ལོ། །མཚན་ཙམ་ཐོས་པས་འཕོངས་པ་ལས་སྒྲོལ་མཛད། །གསོལ་བ་བཏབ་

108 མཁས་གྲུབ་རྗེའི་གསུང་འབུམ་མ།
ན་དངོས་གྲུབ་མཆོག་སྩོལ་བ། །བར་དུ་གཅོད་པའི་དགྲ་བགེགས་འཇོམས་མཛད་པའི། །ཁྲོ་རྒྱལ་
མཐུ་སྟོབས་ཅན་ལ་ཕྱག་འཚལ་ལོ། །སྔོན་ཚེ་རྡོ་རྗེ་འཆང་གི་སྤྱན་སྔར་ཡང༌། །བསྟན་པ་བསྲུངས་
དང་དེ་འཛིན་སྐྱེས་བུ་ཡི། །འཕྲིན་ལས་སྒྲུབ་པར་ཇི་ལྟར་ཁས་བླངས་པ། །དྲན་པར་གྱིས་ལ་བསྙེལ་
བ་མེད་པར་མཛོད། །བཙུན་མོ་བཞི་དང་ཁྱད་པར་སྲས་བཞི་དང༌། །བཀའ་བཞིན་ལས་སྒྲུབ་གནོད་
སྦྱིན་བརྒྱད་པོ་དང༌། །ནོར་མཆོག་སྟེར་བའི་ཀླུ་ཆེན་བརྒྱད་རྣམས་ཀྱིས། །བདག་ཅག་བསྟན་
འཛིན་སྐྱེས་བུ་དམ་པ་ལ། །ཆོས་བཞིན་སྒྲུབ་པའི་མཐུན་རྐྱེན་སྩལ་དུ་གསོལ། །ལྷ་སྲིན་སྡེ་བརྒྱད་
གཡོག་འཁོར་བཅས་པས་ཀྱང་། །ངལ་བསོས་དགེ་བའི་བཀའ་ལས་མ་འདའ་བར། །སངས་རྒྱས་
བསྟན་པ་གཉན་པོ་བསྲུང་བ་དང༌། །རྣལ་འབྱོར་བདག་ཅག་འཁོར་དང་བཅས་པ་ལ། །གནོད་པར་
སེམས་པའི་དགྲ་བགེགས་ཐམས་ཅད་ཀྱི། །ཁོང་ནས་སྙིང་ཕྱུང་སྲོག་རྩ་ཆོད་ལ་ཤོག །མདོར་ན་
བསྟེན་བསྟེན་སྒྲུབས་སྒྲུབས་ཁྱེད་རྣམས་ཀྱིས། །འཇོམས་བྱེད་སྤྱན་སྔར་ཁས་བླངས་དྲན་དགོངས་
ལ། །རྣལ་འབྱོར་བདག་གིས་བྱང་ཆུབ་སྒྲུབ་པ་ལ། །མཆོག་དང་ཐུན་མོང་དངོས་གྲུབ་མ་ལུས་
པ། །མྱུར་དུ་སྩོལ་བའི་འཕྲིན་ལས་མཛད་དུ་གསོལ། །ཞེས་རྒྱལ་པོ་རྣམ་ཐོས་ཀྱི་སྲས་ལ། བྱིན་རླབས་ཀྱི་
བསྟོད་པ་འདི་ནི། རྒྱལ་པོ་དེ་ཉིད་ལ་མི་ཕྱེད་པའི་དད་པ་ལྡན་པ། ༧ཤཱཀྱའི་བཙུན་པ་དགེ་ལེགས་དཔལ་བཟང་གིས། ལ